Som svar til Henrik Svenstrup.

I forhold til både batterier og solceller tror jeg faktisk du tager fejl. Vi samarbejder med en af Danmarks største husbyggere - og over 60% af alle deres nye huse bygges med solceller. Godt nok er batterierne ikke kommet med endnu, men de falder hele tiden i pris og der er ved at komme gang i salget af dem også. Der kommer også flere og flere forespørgsler på "rent" byggeri, og kunderne er måske ikke villige til at betale mange hundrede tusinder for det endnu, men de begynder at forvente det - så jeg tror virkelig, der kommer til at ske noget i løbet af de næste år.

Dit regnestykke er sådan lidt uklart - hvis diesel kostede 50kr. pr. liter ville det vel sådan nogenlunde afhænge af, hvor langt du kører...? Hvis du kørte 100km om dagen ville du, sådan som jeg lige kan regne, ret hurtigt tjene prisen på en ny elbil hjem? :-)

Men jo, der skal subsidier til. Og så skal der det til, at vi får sådan en over kassen at vi fatter at det kommer til at koste MERE, hvis vi ikke gør noget - på verdensplan. Sådan noget som oversvømmelserne i februar tror jeg faktisk kommer til at betyde noget. Tørke om sommeren og ekstreme nedbørsmængder om vinteren vil blive hyppigere og hyppigere. Og jo mere af det, jo større vil viljen til at ændre drastisk på systemet nok være. Så hvis vi snakkes ved om fem år kan det godt være, folk vil have en lidt anden holdning end den der "det går jo nok alt sammen" og "de andre gør det jo også". Når først vi selv begynder at se de virkelige, og meget dyre, konsekvenser, gætter jeg på vi også ser lidt mere velvilligt på forandringer - også dem, der koster os selv. For det andet er meget dyrere i længden.